અરવલ્લી જિલ્લાના માલપુર તાલુકાના પાંચ યુવાનો પવિત્ર પુરુષોત્તમ માસની અગિયારસ હોવાથી મહિસાગર નદીમાં સ્નાન કરવા માટે ગયા હતા. દેગમડાં ગામે મહિસાગરમાં પડેલા પાંચેય યુવાનો અચાનક નદીમાં ડુબવા લાગ્યા હતા. તેમની સાથેના કેટલાક લોકોએ અચાનક બૂમાબૂમ કરતાં સ્થાનિક તરવૈયાઓ દ્વારા પાંચેય યુવાનોને બચાવવાની કવાયત કરવામાં આવી હતી, પરંતુ ઝાઝી સફળતા મળી નહોતી. ઘટનાની જાણ થતાં જ સ્થાનિક ફાયર બ્રિગેડ અને પોલીસ પણ ઘટના સ્થળે પહોંચ્યા હતા.